stanford-oval/wikipedia huggingface dataset:
ארמנד דופלנטיס
ביוגרפיה > 2020 > שיאן עולם

בתחרות באולם שנערכה בדיסלדורף גרמניה קבע דופלנטיס שיא אישי של 6.00 מטר. בתחרות באולם שנערכה בטורון, פולין ב-8 בפברואר הוא קבע שיא עולם של 6.17 מטר, שיפור לשיא בן 6 השנים של רנו לאבילני (6.16 מטר). שבוע לאחר מכן, בתחרות בגלאזגו, הוא שבר את השיא פעם נוספת, לאחר שעבר גובה של 6.18 מטר.
במסגרת ליגת היהלום שנערכה ברומא ב-17 בספטמבר קבע דופלנטיס שיא עולם באצטדיון של 6.15 מטר, שיפור ב-1 ס"מ לשיא העולם בן 26 השנים של סרגיי בובקה מאוקראינה (6.14 מטר).
ביוגרפיה > 2021

באליפות אירופה באולם שנערכה בטורון במרץ זכה במדליית זהב בשיא אליפות של 6.05 מטר, לפני ולנטין לאבילני מצרפת (5.80 מטר) ופיוטר ליסק מפולין (5.80 מטר).
באולימפיאדת טוקיו זכה במדליית הזהב בתוצאה של 6.02 מטר, לפני כריס נילסן מארצות הברית (5.97 מטר) וטיאגו דה סילבה מברזיל (5.87 מטר).
ביוגרפיה > 2022

במהלך תחרות בבלגרד, סרביה במרץ קבע שיא עולם באולם של 6.19 מטר. שבועיים לאחר מכן, באליפות העולם באולם שנערכה אף היא בבלגרד זכה במדליית זהב בשיא עולם של 6.20 מטר, לפני טיאגו דה סילבה מברזיל (5.95 מטר) וכריס נילסן (5.90 מטר). ביוני שיפר את שיא העולם באצטדיון והעמידו על 6.16 מטר.
ביוגרפיה > 2022 > אלוף עולם

באליפות העולם שנערכה ביוג'ין, אורגון, ביולי זכה במדליית זהב בשיא עולם של 6.21 מטר, לפני כריס נילסן מארצות הברית (5.94 מטר) וארנסט ג'ון אוביינה מהפיליפינים (5.94 מטר).
ביוגרפיה > 2023

בפברואר קבע שיא עולם חדש באולם, 6.22 מטר.
באליפות העולם שנערכה בבודפשט באוגוסט זכה במדליית זהב בקפיצה בבמוט בתוצאה של 6.10 מטר, לפני ארנסט ג'ון אוביינה (6.00 מטר) וקורטיס מרשל מאוסטרליה וכריס נילסן (5.95 מטר). בתחרות הגמר של ליגת היהלום שנערכה ביוג'ין בספטמבר שבר את שיאו העולמי והעמידו על 6.23 מטר.
ביוגרפיה > 2024

בתחרות ליגת היהלום שנערכה בשיאמן ב-20 באפריל שבר דופלנטיס פעם נוספת את שיאו העולמי, והעמידו על 6.24 מטר.
בתחרות האתלטיקה באולימפיאדת פריז 2024 זכה דופלנטיס בפעם השנייה ברציפות במדליית הזהב בקפיצה במוט, כשקפץ לגובה שישה מטרים. הוא המשיך בתחרות, שבר את שיאו העולמי והעמידו על 6.25 מטרים. בתוך כך שבר גם את השיא האולימפי בקפיצה במוט, שהיה שייך לטיאגו דה סילבה.
בתחרות ליגת היהלום שנערכה ב-25 באוגוסט בסילסיה, פולין, שבר דופלנטיס את שיאו העולמי בפעם השלישית השנה והעשירית בסך הכל, והעמידו על 6.26 מטרים.
בספטמבר התחרה מול קרסטן ורהולם בריצת 100 מטר וניצח בתוצאה של 10.37 שניות.
תארים והישגים

בשנים 2020, 2022 ו-2023 זכה דופלנטיס בתואר אתלט השנה בעולם. ב-2024 זכה בתואר אתלט השנה בעולם במקצועות השדה.
באולימפיאדות 2020 ו-2024 זכה דופלטיס במדליית הזהב.
בשנת 2022 זכה בתואר אתלט השנה באירופה
שיאים אישיים > אצטדיון

קפיצה במוט: 6.26 מטר (2024), שיא עולם
שיאים אישיים > אולם

קפיצה במוט: 6.27 מטר (2025), שיא עולם
הערות שוליים

1 2  Armand Duplantis Breaks the Pole Vault World Record, הניו יורק טיימס, 8 בפברואר 2020
↑  תוצאות התחרות באתר התאחדות האתלטיקה הבינלאומית
↑  Duplantis improves to 5.93m in Lafayette, ‏התאחדות האתלטיקה האירופאית, 7 במאי 2018
↑  KENDRICKS TOPS 6.06M IN DES MOINES, אתר התאחדות האתלטיקה הבינלאומית, 28 ביולי 2019
↑  Duplantis crowned Rising Star at the IAAF Athletics Awards 2018, התאחדות האתלטיקה האירופאית, 5 בדצמבר 2018
↑  Duplantis vaults collegiate record of 6.00m in Fayetteville, אתר התאחדות האתלטיקה הבינלאומית, 12 במאי 2019
↑  Mondo Duplantis leaving LSU, turning pro, ‏247sports.com, ‏11 ביוני 2019
↑  המופע הכי טוב בפריז: ארמנד דופלנטיס שבר את שיא העולם בקפיצה במוט - 6.25 מ', באתר ynet, 5 באוגוסט 2024
↑  מערכת וואלה ספורט‏, 20 יום אחרי פריז: צפו - מונדו דופלנטיס שוב שבר את שיא העולם, באתר וואלה, 25 באוגוסט 2024
| --- | --- |
בקרת זהויות :  PLWABN: 9811331643705606  GND: 1204861463  World Athletics: 14679502  LNB: 000347006  SUDOC: 276017951  VIAF: 2026158261775502540006   WorldCat (עם VIAF): 2026158261775502540006
ואלרי חמאתי

| --- | --- |

חמאתי, 2021
 לידה:  28 בספטמבר 1999 (בת 25) יפו, ישראל 
 שם לידה:  فالري حماتي 
 מוקד פעילות:  ישראל ישראל
 תקופת הפעילות:  מ-2021 
 מקום לימודים:  קולג' דה פרר תיכון עירוני ד'
 שפה מועדפת:  ערבית ועברית
 חברת תקליטים:  D-Music
 פרופיל ב-IMDb
 
ואלרי חמאתי (בערבית: فالري حماتي; נולדה ב־28 בספטמבר 1999) היא זמרת ושחקנית ישראלית ממוצא ערבי. סיימה במקום השני בעונה השמינית ובעונה האחת עשרה של תוכנית המציאות המוזיקלית "הכוכב הבא".
ראשית חייה

חמאתי נולדה וגדלה ביפו, ישראל, למשפחה ערבית-נוצרית-אורתודוקסית. אביה, טוני, עסק בחינוך הפורמלי והבלתי-פורמלי ביפו, וכיום בעל טאפאס-בר ופיצרייה ביפו. אמה, רימונד, היא יועצת מס.
את דרכה המוזיקלית החלה בגיל שבע בתזמורת של שבט הצופים של הקהילה הערבית-נוצרית-אורתודוקסית, שם ניגנה בחלילית ובקלרינט. בגיל עשר, הצטרפה להרכב המחול והשירה הישראלי מיומנה, עמם הופיעה במשך כשנתיים.
חמאתי למדה בבית הספר "קולג' דה פרר" ביפו, ובהמשך בתיכון עירוני ד' בתל אביב, במגמת ביולוגיה וכימיה.
עם סיום לימודיה התיכוניים החלה ללמוד ברימון בית ספר למוסיקה שברמת השרון, שם סיימה מסלול דו-שנתי, ובין השאר במסגרתו זכתה במקום השלישי בתחרות שירימון.
השפעות מוזיקליות

ב-2021 סיפרה בראיון שהתרבות הערבית שהיא אוהבת שעליה גדלה וממנה גם שיריה התפתחו, היא מוזיקה מהעולם הערבי. בנוסף, ציינה את הזמרים הישראליים מירי מסיקה, אמיר דדון וקרן פלס כהשראות מוזיקליות.
דיסקוגרפיה > סינגלים

| שם | שנה | מיקומי שיא> מדיה פורסט |
| --- | --- | --- |
| "שופטאק" | 2021 | — |
| "ככה לוותר" | 2021 | — |
| "מנגינה" | 2022 | — |
| "أنا مليت - Anna Mallet" | 2022 | — |
| "ילדים של החיים" (עם התקווה 6) | 2022 | — |
| "הלוואי" (עם בעז שרעבי) | 2022 | — |
| "אלבי" | 2022 | — |
| "עלא באלי" | 2022 | 4 |
| "מדרסה" (עם נטע וינר) | 2023 | — |
| "לילה" | 2023 | — |
| "חיים" | 2023 | — |
| "כמו משוגע" (עם אושר ביטון) | 2023 | 3 |
| "מערוף" | 2023 | — |
| "משאללה" (עם עברי לידר) | 2024 | — |
| "חבייתאק" (עם בנג'מין בוזגלו והתזמורת האנדלוסית הישראלית) | 2024 | — |
| "שומע" | 2024 | — |
פילמוגרפיה

| שנה | סדרה | דמות | הערות |
| --- | --- | --- | --- |
| 2021 | הכוכב הבא | עצמה | מתמודדת בעונה השמינית, מקום שני |
| 2023 | מדרסה | מנאר | תפקיד ראשי |
| 2023 | תלאתה | יסמין ד'אוד | תפקיד ראשי |
| 2024 | רוקדים עם כוכבים | עצמה | מתמודדת בעונה השלישית, מודחת ראשונה |
| 2025 | הכוכב הבא | עצמה | מתמודדת בעונה ה-11, מקום שני |
| 2025 | תחריר | נורה |  |
פרסים ומועמדויות

| פרס | שנה | קטגוריה | תוצאה |
| --- | --- | --- | --- |
| פרסי נבחרי השנה של פרוגי | 2021 | פריצת השנה במוזיקה | מועמדות |
| פרסי נבחרי השנה של פרוגי | 2022 | זמרת השנה | מועמדות |
הערות שוליים

1 2 3  "אנחנו יודעים לחיות בדו קיום, ככה חונכתי", באתר ‏מאקו‏, 4 ביוני 2021
↑  ערן סויסה, הקול בראש: ואלרי חמאתי הכוכבת הבאה, באתר ישראל היום, 26 באוגוסט 2021
↑  אתם קבעתם: תמיר גרינברג הוא הזוכה של "הכוכב הבא 2021", באתר ‏מאקו‏, 1 בספטמבר 2021
↑  צפו: קליפ בכורה לפיינליסטית "הכוכב הבא", באתר ישראל היום, 28 באוקטובר 2021
↑  ואלרי חמאתי מגשימה חלום ילדות ונרקיס כובשת את דובאי, באתר ‏מאקו‏, 31 באוקטובר 2021
↑  רן בוקר, המעידה של ואלרי חמאתי בטקס הדלקת המשואות: ״אנחנו יודעים ליפול ולקום״, באתר ynet, 4 במאי 2022
↑  יעל גלנט, הלב שלנו: ואלרי חמאתי בסינגל חדש ומרגש, באתר פרוגי, 10 ביולי 2022
↑  בר זגה,'"`UNIQ--nowiki-00000003-QINU`"'דיוות: נונו, יאיר לפיד וכוכבי "קופה ראשית" בערב מחווה לדנה אינטרנשיונל, במדור "פנאי פלוס" באתר ynet‏, 28 באוגוסט 2022
↑  ואלרי חמאתי והרקדן רוי גורביץ' הודחו מ"רוקדים עם כוכבים", באתר ‏מאקו‏, 9 ביוני 2024
↑  ואלרי חמאתי ועברי לידר בשיר שכולו תפילה - 'משאללה', באתר ערוץ 7, 17 במרץ 2024
↑  אלון פרוכטר, ואלרי חמאתי על השיר החדש: עברתי פרידה כפויה, לא מבחירה, באתר כאן – תאגיד השידור הישראלי, 6 ביולי 2024
↑  ואלרי חמאתי מגיעה ל"הכוכב הבא לאירוויזיון", באתר ‏מאקו‏, 23 בנובמבר 2024
↑  יובל רפאל ניצחה בגמר "הכוכב הבא" - ותייצג את ישראל באירוויזיון, באתר וואלה, 23 בינואר 2025
1 2  "גדלתי כילדת שמנת, אבל מעצם היותי אני, אני גם חתולת רחוב", באתר ‏מאקו‏, 28 באוקטובר 2021
↑  המצעד השבועי של מדיה פורסט, באתר מדיה פורסט, ‏9 בספטמבר 2023
| --- | --- |
בקרת זהויות :  VIAF: 9163271404912142466   WorldCat (עם VIAF): 9163271404912142466
תמיר גרינברג (מוזיקאי)

| --- | --- |

 לידה:  26 באוקטובר 1994 (בן 30) תל אביב-יפו, ישראל 
 מוקד פעילות:  ישראל 
 תקופת הפעילות:  מ-2010
 מקום לימודים:  בית הספר לאמנויות תל אביב, תלמה ילין 
 סוגה:  R&B • פופ • פאנק
 כלי נגינה:  פסנתר, גיטרה, גיטרה בס, תופים
 www.tamirgrinberg.com
 
תמיר גרינברג (נולד ב-26 באוקטובר 1994) הוא זמר-יוצר, פסנתרן, מפיק מוזיקלי ומלחין ישראלי. זוכה העונה השמינית של התוכנית "הכוכב הבא".
ביוגרפיה

גרינברג נולד וגדל בתל אביב. אימו אסנת היא מעצבת תאורה. אביו שמוליק היה איש נדל"ן והיום עובד כנהג מונית. הוריו התגרשו כשהיה בן 19 ויש לו אחות אחת. למד בבית הספר לאמנויות ולאחר מכן בתיכון לאומנויות ע"ש תלמה ילין. גרינברג ציין כי כישרון המשחק היה הראשון שנחשף אצלו, עוד לפני המוזיקה, אך הוא לא המשיך במשחק כי הרגיש שזה "טו-מאץ'" עבורו, ולכן בחר ללמוד אמנות פלסטית. הוא אהב לצייר, וניגן לראשונה בגיל 12.
קריירה

בגיל 15 הקים את "תמיר גרינברג ולהקתו", הרכב בן שמונה נגנים שניגן את המוזיקה המקורית אותה כתב. ההרכב זכה בתחרות 'רוק עצמאות'. באותה שנה הופיע מול קהל של מעל 15,000 איש, בהיכל נוקיה.
בגיל 17 הוציא את הקלטותיו הראשונות והופיע בפסטיבלים שונים. בשנת 2013 הוחתם גרינברג על ידי Music Matters Jazz כאמן עולה בתוכנית BET (Black Entertainment Television). התגייס לצה״ל ובמהלך שירותו הצבאי קיבל מעמד של מוזיקאי מצטיין.
בשנת 2021 זכה במקום הראשון בעונה השמינית של התוכנית "הכוכב הבא" בקשת 12. לאחר הזכייה, בספטמבר 2021, פתח בסיבוב הופעות בגני יהושע, אמפי שוני, היכלי תרבות ברחבי הארץ ולייב פארק ראשון לציון.
בנובמבר 2021 הופיע בפסטיבל הג'אז ובהיכל התרבות ת"א. בפברואר 2022 הוציא את הסינגל הראשון מאז זכייתו בתוכנית "Better".
באפריל 2022 תרגם לאנגלית את שירו של ישי ריבו "הלב שלי" וביצע אותו בהופעה חיה באמפי שוני. ביוני 2022 הוציא את הסינגל "Into the Night". גם את הסינגל הזה עיבד והפיק מוזיקלית יחד עם סתיו בגר. ביולי 2022 השתתף בטקס פתיחת המכבייה ה-21. לקראת ראש השנה 2022, במסגרת המצעד הישראלי השנתי תשפ"ב של תחנת הרדיו גלגלצ ואתר מאקו, הקליט יחד עם להקת הגבעטרון גרסה מחודשת לשיר "סתלבט בקיבוץ". בספטמבר 2022 הוציא את הסינגל "Changes".
בפברואר 2023 הוציא את הסינגל "Roses". לקראת יום השואה 2023 השתתף בפרויקט ביוזמת "זיכרון בסלון" וגלגלצ. כתב יחד עם האחיות כרקוקלי את השיר "למה אני" כחלק מאלבום "פסקול שלישי". ביום העצמאות 2023 הופיע בטקס מצטייני הנשיא יחד עם תזמורת צה"ל. והוזמן להופיע באירוע יום העצמאות הרשמי לכבוד הפדרציה היהודית בלוס אנג'לס ב-"SABAN THEATER". בחודש מאי 2023 הוציא את הסינגל "Until the End". ביוני 2023 הופיע לראשונה באמפי קיסריה ובמצעד הגאווה בפארק הירקון בתל אביב. ביולי 2023 העלה מופע משותף עם התזמורת הפילהרמונית הישראלית בניצוחו של ירון גוטפריד. בשנת 2023, במהלך מלחמת "חרבות ברזל", הקליט גרינברג יחד עם שירי מימון גרסת כיסוי לשיר, "Coming Home", משנת 2010, שבוצע על ידי ההרכב דידי – דירטי מאני והזמרת סקיילר גריי. הקליפ המלווה את השיר צולם, לצד בני משפחות החטופים, במיצג 'אורות של תקווה', הממוקם ברחבת היכל הפיס ארנה ירושלים.
ב-1 בינואר 2024 הוציא גרינברג את השיר "Bring You Home", וסיפר: ”כתבתי אותו בזמן עסקת החטופים עם מחשבה ותקווה שכולם יחזרו. עכשיו אני מוציא אותו כדי לחזק ולהדהד את זה להחזיר אותם הביתה. זו החובה שלנו”. השיר נכתב אחרי ערב מוזיקלי שערך אצל משפחת רומן, שם קיבלו באותו לילה את הבשורה על שחרורה של ירדן רומן גת משבי חמאס. ב-7 באפריל גרינברג השיק את השיר "U Should Be Here", שנכתב והולחן על ידו ובוצע לראשונה בתוכנית הריאליטי "הכוכב הבא" במהלך שנת 2021. ב-11 באוגוסט גרינברג השיק שיר בשם "Pass U By", שנכתב והולחן על ידו.
ב-27 בינואר 2025, גרינברג השיק את אלבום הבכורה שלו בשם A Knight's Tale הכולל 18 שירים. בין השירים באלבום נכללים "Tell Me Where the Light Goes" שבוצע בתוכנית "הכוכב הבא" ו-"Bring You Home". את כל שירי האלבום כתב והלחין גרינברג, חלקם בשיתוף עם עמית קנון ועידן אברהמסון. גרינברג ציין כי תהליך יצירת האלבום היה מסע של חקירה פנימית, מוזיקלית ואישית, ושינה אותו כאדם.
סגנון אמנותי והשפעות

המוזיקה של גרינברג מושפעת מסגנונות כמו רית'ם אנד בלוז, פאנק ונשמה, בדומה למוזיקה של שנות השבעים בארצות הברית.
גרינברג גדל על מוזיקת בלוז ונשמה והתקשה לקבל מוזיקה עכשווית ועד שהתגייס, לא הכיר כמעט מוזיקה חדשה והיה מכבה כל מה שלא נשמע ישן. השינוי התחיל כשהכיר את דיאנג'לו, ובהמשך ג'יימס בלייק, בון איבר וטיילור סוויפט.
גרינברג ידוע בסגנון אופנתי ייחודי שמושפע מעולמות הגלאם והרוקנ'רול ומושפע רבות מעולם האופנה ביצירתו. סגנונו זכה להשוואות להארי סטיילס ולפרינס. בנוסף, גרינברג משתמש באיפור כחלק מהאמנות שלו ואוהב לשלב אותו בהפקותיו.
חיים אישיים

גרינברג שירת בצבא הגנה לישראל כמוזיקאי מצטיין ולאחר שחרורו עבר ללוס אנג'לס, שם שהה שנתיים אך התקשה להתמודד עם הבדידות והלחץ העצמי. לאחר מכן החליט לעבור לניו יורק, שם התגורר עד התפרצותה של מגפת הקורונה, שלאחריה החליט לחזור לישראל.
דיסקוגרפיה > אלבומי אולפן

2025: A Knight's Tale
דיסקוגרפיה > מיני-אלבום

2017: Inwaters
דיסקוגרפיה > סינגלים

| סינגל | שנה | מיקומי שיא> מדיה פורסט | מיקומי שיא> גלגלצ | מיקומי שיא> העשירייה | אלבופ |
| --- | --- | --- | --- | --- | --- |
| "I Was Made to Love Her" | 2013 | — | — | — |  |
| "MIA" | 2019 | — | — | — |  |
| "Hide" | 2019 | — | — | — |  |
| "Love Like This" | 2019 | — | — | — |  |
| "Dance For Me" | 2019 | — | — | — |  |
| "Tell Me Where the Light Goes" | 2021 | — | — | — | A Knight's Tale |
| "Under the Water" | 2021 | — | — | — |  |
| "Better" | 2022 | 1 | 5 | 10 |  |
| "Into The Night" | 2022 | 1 | 8 | — |  |
| "Changes" | 2022 | 1 | — | — | A Knight's Tale |
| "Roses" | 2023 | — | — | — |  |
| "Until The End" | 2023 | — | — | — |  |
| "Coming Home" (עם שירי מימון) | 2023 | — | — | — |  |
| "Bring You Home" | 2024 | 12  | — | — | A Knight's Tale |
| "U Should Be Here" | 2024 | — | — | — | A Knight's Tale |
| "Pass U By" | 2024 | — | — | — | A Knight's Tale |
פרסים ומועמדויות

זכה במלגת קרן שרת בתחום הג'אז של שנת 2015/2014.
זכה במלגה לארבע שנות לימודי מוזיקה במכללת ברקלי למוזיקה שבבוסטון, ארצות הברית.
במרץ 2022 נכנס לרשימה פורבס 30Under30 של מגזין פורבס ישראל.
| שנה | פרס | קטגוריה | פרויקט | מועמדות |
| --- | --- | --- | --- | --- |
| 2022 | פרסי נבחרי השנה של פרוגי | זמר השנה | תמיר גרינברג | מועמדות |
לקריאה נוספת

תומר פלג, מוזיקה - העתיד נשמע טוב, ידיעות תל אביב, 5 ביולי 2013
הערות שוליים

1 2 3 4 5 6 7 8  עומר טסל,'"`UNIQ--nowiki-00000000-QINU`"'תמיר גרינברג: "אני בן אדם הישגי ואני נלחם בזה כל החיים. הייתי חייב להביס את עצמי", באתר ynet, 7 בפברואר 2025
↑  תומר פלג, מוזיקה - העתיד נשמע טוב, ידיעות תל אביב, 5 ביולי 2013
↑  רן בוקר,'"`UNIQ--nowiki-00000003-QINU`"'הזוכה ב"הכוכב הבא": תמיר גרינברג, באתר ynet, 1 בספטמבר 2021
↑  אריאל פייגלין, תמיר גרינברג: "התקשרתי לישי ריבו וביקשתי לתרגם את השיר", באתר ערוץ 7, ‏14 באפריל 2022
↑  גלגלצ - למה אני?, באתר זיכרון בסלון
↑  דסק קשת 12,'"`UNIQ--nowiki-00000006-QINU`"'‏"זאת הזדמנות לקחת נושא 'מסוכן' ולגעת בצדדים המודרניים שבו", באתר ‏מאקו‏, 17 באפריל 2023
↑  שי רגב,'"`UNIQ--nowiki-00000008-QINU`"'‏בהחלט "ערב טוב קיסריה": תמיר גרינברג אירח את "טיפקס", ורצינו לומר לו תודה, באתר מעריב אונליין, 4 ביוני 2023
↑  תמיר גרינברג והפילהרמונית, באתר הפילהרמונית הישראלית
↑  עומר טסל,'"`UNIQ--nowiki-0000000A-QINU`"'במופע עם הפילהרמונית תמיר גרינברג הוכיח שהוא מטאור בשמי המוזיקה בארץ, באתר ynet, 1 באוגוסט 2023
↑  יובל אראל‏,'"`UNIQ--nowiki-0000000C-QINU`"'שירי מימון ותמיר גרינברג – coming home, בבלוג של יובל אראל, מגזין מוזיקה ותרבות, 1 בנובמבר 2023
↑  Tamir Grinberg ✖️ Shiri Maimon - COMING HOME (For the Israelis kidnapped by Hamas), נבדק ב-2023-11-05
↑  Bring You Home: תמיר גרינברג בסינגל חדש למען החטופים, באתר ערוץ 7, כ' בטבת תשפ"ד
↑  יובל אראל‏, תמיר גרינברג – U Should Be Here, בבלוג של יובל אראל, מגזין מוזיקה ותרבות, 7 באפריל 2024
↑  יובל אראל‏, תמיר גרינברג – Pass U By, בבלוג של יובל אראל, מגזין מוזיקה ותרבות, 11 באוגוסט 2024
↑   כמו אביר על סוס לבן: תמיר גרינברג משיק אלבום בכורה גדול במיוחד, באתר וואלה, 27 בינואר 2025
↑  יובל אראל‏, תמיר גרינברג – A Knight's Tale, בבלוג של יובל אראל, מגזין מוזיקה ותרבות, 27 בינואר 2025
↑  המצעד השבועי של מדיה פורסט, באתר מדיה פורסט, ‏7 בינואר 2024
↑  30UNDER30 2022, פורבס ישראל, 21 במרץ 2022
| --- | --- |
בקרת זהויות :  NLI: 987010312739205171  MusicBrainz: d78733ab-6e11-42f8-abbf-9c664848951b  VIAF: 4163271281212142110   WorldCat (עם VIAF): 4163271281212142110
חיים אלפאנדרי השני

| --- | --- |
 לידה:  1660 
 פטירה:  1733 (בגיל 73 בערך) אייר ה'תצ"ג 
 מדינה:  האימפריה העות'מאנית
 מקום פעילות:  האימפריה העות'מאנית (1453–1844) קושטא, צפת, ירושלים
 תקופת הפעילות:  ?–1733 
 רבותיו:  רבי יעקב אליפנדרי
 תלמידיו:  רבי גדליה חיון
 חיבוריו:  אש דת, דרך הקודש, סדר משמרה, קדושא דבי שמשא ועוד
 אב:  רבי יצחק רפאל
 צאצאים:  רבי שלמה אליפנדרי
 
רבי חיים אליפנדרי או אלפאנדרי או אלפאנדארי (? - 1733) היה רב ופוסק מפורסם בקושטא, מגדולי דורו, ומחבר ספר אש דת.
ביוגרפיה

נולד לרבי יצחק רפאל, בנו של רבי חיים אלפאנדרי הזקן. למד אצל דודו, רבי יעקב אליפנדרי, מחבר ספר מוצל מאש. בשנת תמ"ו, בעודו צעיר, השיב על פסק של מהר"ם בן חביב בנוגע לכשרות ספר תורה או תפלין שנמצא בהם האות י' מובלעת בנ' בתוך שם ה'. בפסק זה כותב על עצמו רבי חיים:
אנא כבריה קלה זבוב מאיסותא.

שלא הגיע לעונת הפעוטות בן עשר למקרא יומא קמא דריש שתא.

יורד ברשות אדוני אבי נר"ו ומניה נקיטנא רשותא לאשתעויי דינא בהדי ריש גלותא.

וזה החלי בס"ד לירושלים תובב"א
היה מגדולי דורו, והחיד"א קורא לו ”מופת דורנו הרב המופלא מהרח"א” (שם הגדולים מערכת גדולים אות ח, מהר"ר חיים אלפאנדרי הזקן). רבי אליעזר נחום משבח מאד את רבי חיים ואת ספרו "דרך הקודש". הסכים לספרים רבים, ביניהם לספר עדות ביהוסף לרבי יוסף אלמושנינו, ספר בני יעקב לרבי יעקב ששון, ספרו של מרן החבי"ב, כנסת הגדולה, ספר זרע אברהם מאת רבי אברהם בן דוד יצחקי ועוד.
התכתב בהלכה גם עם רבי אליעזר אבן שנג'י, ועם קרובו, רבי אליהו אלפאנדרי, שכותב לו:
ראיתי את השאלה ואת אשר נגזר עליה מאת החכם השלם רב ועצום עצם מעצמי ובשר מבשרי, והנה אמת כי דבריו אינם צריכים חיזוק כי חזקים הם בעצמן כראי מוצק לא יבריחנו בן קשת ולא תחלפהו קשת נחושה
ביוגרפיה > במצרים

נדד לארץ מצרים, ושם ביקר בבית שהתגורר בו רבי חיים ויטאל, תלמיד האר"י. בביתו, ראה כתב יד של תיקוני הזוהר שהוגה בידי מהרח"ו, ועל פיו הדפיס הרב אלפאנדרי מהדורה חדשה של תיקוני הזוהר.
במצרים פגש גם את רבי ישועה שבאבו, מרבני מצרים המוזכר תכופות בספר גנת ורדים.
ביוגרפיה > בארץ ישראל > צפת

עלה לארץ ישראל והתיישב בצפת, שם סבל מאד יחד עם יהודי עירו מידם הקשה של השלטונות, כנראה ממכתב ששלח בשנת תפ"ז (1727) יחד עם הרבנים רפאל מיכאל מלמד, רבי משה ששון, ורבי אברהם מוצירי, ובו ביקשו מקהילת פיזה לתרום להם על ידי השד"ר ששלחו.
ביוגרפיה > בארץ ישראל > בירושלים

עבר לימים מספר לירושלים, וכך תיאר את עלייתו לעיר רבי ישראל מאיר מזרחי, מחבר ספר פרי הארץ:
ולא היו ימים טובים לישראל בימים האלה אשר עלה במעלו"ת להשתטח בנחלת ה' איש אשר רוח אלקין קדישין השתכחת ביה ריויה דמי לבר אלקין הרב המופלא סמא דחיי כמוה"ר חיים אלפאנדארי נר"ו מחיה חיים יחייהו וישב שמה ימים במספר ויאורו עיני ולבי שש באור תורתו ודנתי לפניו בקרקע כתלמיד לפני רבו עומד ומשמש באימה לפני א' עליון מלך רם ומתנשא
בימים אשר שהה בירושלים הרצה לפניו הרב מזרחי תשובה שנתן לגבי בכור ראוי ומוחזק.
ביוגרפיה > בארץ ישראל > פטירתו

תאריך פטירתו המדויק לא נמצא לפנינו, אך בספר יקרא דשכבי מבואר שנפטר בסביבות חודש אייר ה'תצ"ג (1733).
ביוגרפיה > צאצאיו ותלמידו

בנו היה רבי שלמה אליפאנדרי, שהיה דיין בקושטא, ותלמידו המובהק היה רבי גדליה חיון, מיסד בית המדרש בית אל בירושלים.
חיבוריו

אש דת - דרושים על פרשות התורה, ובסופו תשובות "מוצל מאש" לדודו ורבו, רבי יעקב. נדפס מחדש בירושלים תשמ"ח תחת הכותרת " הגר"ח אליפנדרי".
קונטרס קדושא דבי שמשא על דרך מבוא השמש להרב מנחת כהן נדפס בסוף ספר "רב יוסף" למהר"י קצבי.
דרך הקודש - על משניות עשר קדושות, נדפס בסוף ספר מגיד מראשית. נדפס מחדש בהוצאת זיכרון אהרן תשס״ז, עם ביאור ״חזון נחום״ מאת הרב אליעזר נחום.
סדר משמרה (קושטא ת"פ) - קונטרס לתענית ערב ראש חודש.
הגהות על ספר בני חיי (אורטה קייואי, בעת"ה) מרבי חיים אלגאזי.
הגהות אור החיים על קונטרס שארית הנמצאה לרבי יוסף קצבי.
הדפיס את קובץ מגיד מראשית, המכיל תשובות מסבו, מאביו וממנו.
לקריאה נוספת

ספר הגר"ח אליפנדרי הנקרא אש דת, ירושלים תשמ"ח, תולדות רבינו
שם הגדולים מערכת גדולים אות ח' ערך רבי חיים אלפנדארי הזקן
הערות שוליים

↑  חזון נחום, מסכת כלים, פרק א' משנה ו'
↑  קושטא תע"א
↑  קושטא ה'תע"ד
↑  קושטא תע"ו
↑  קושטא תצ"ב
↑  מגיד מראשית סימן נ"ח
1 2  מוצל מאש סימן סב.
↑  הקדמה לתקוני הזהר, קושטא, דפוס שני.
↑  המכתב מצוטט בספר הגר"ח אליפנדרי, עמ' לז.
↑  פרי הארץ, חושן משפט סימן י"א
↑  שאלוניקי תקל"ד, דרוש מאה עשרים וארבע
↑  דינא דחיי (קושטא תק"ז) חלק ב' בשער
↑  שם הגדולים, מערכת גדולים, בערכו
| --- | --- |
בקרת זהויות :  NLI: 987007305697705171  GND: 130134155  ISNI: 0000 0000 6685 1757  LCCN: n88291667  NTA: 252281683  VIAF: 1110703   WorldCat (עם VIAF): 1110703 
שער ספר אש דת בכתב יד
חשדנות

הבעת פנים המבטאת חשדנות. פוטרט של ג'וזף צ'מברלין
חַשְׁדָנוּת היא קוגניציה של חוסר אמון, מצב בו אדם מטיל ספק ביושרתו של אדם אחר, או מאמין שאדם אחר אשם בסוג כלשהו של עוולה או פשע, אך ללא הוכחה בטוחה לכך. חשד יכול להתעורר גם בתגובה לאובייקטים השונים באופן שלילי מרעיון צפוי.
אטימולוגיה

המילה "חשדנות" היא שם עצם שנוצרה מהשורש ח-ש-ד, המציין חוסר אמון. הסיומת "-נוּת" משמשת ליצירת שם עצם המייצג מצב או תכונה.
המילה האנגלית "Suspicion" מגיעה מאנגלית תיכונה דרך הצרפתית העתיקה, שבעצמה נולדה כווריאציה של המילה האיטלקית "suspectio", נגזרת של המונח הלטיני "חשוד", שפירושו "לִצפּות".
היסטוריה

הפילוסוף, המדינאי והסופר האנגלי פרנסיס בייקון (1561–1626) כתב מאמר בשם "על החשדנות" ("Of Suspicion"), שבו טען כי להדחיק ולשמור היטב את החשדות, כי אחרת הם יטשטשו את המחשבה ויגרמו לשליט לפנות לכיוון של עריצות, מתוך פחד שנתיניו קושרים נגדו, כמו כן יגרמו לבעל להפוך לקנאי ופחדן בנוגע לקשריה של אשתו עם גברים אחרים. בייקון טוען כי שורש החשדנות הוא חוסר ידע; לכן, התרופה לחשדנות היא ללמוד יותר על הבעיה שמטרידה אותך. אם בעל מודאג מחבריה הגברים של אשתו, עליו לשאול אותה על טיב הקשרים הללו ולהביע את חששותיו, במקום לבנות את חשדותיו. בייקון דוחף אנשים העולים בהם חשדות, להתוודות עליהם בפני האנשים בהם הם חושדים, כדי לפתור את העניין.
המחזאי האנגלי וויליאם שייקספיר ציין כי "חשד תמיד רודף את מחשבותיו של האשם". המחזאי, המשורר והשחקן האנגלי בן ג'ונסון (1572–1637), בן זמנו של שייקספיר, תיאר את החשד כ"רעל שחור" ש"מדביק את המוח האנושי כמו מגפה". סמואל ג'ונסון (1709–1784), סופר ומסאי אנגלי, כינה את החשד "כאב חסר תועלת" שבו לאדם יש אמונה כי רוע אדיר טמון בכל רעיו. המשורר הסקוטי רוברט ברנס (1759–1796) כינה את החשד "שריון כבד" שמפריע לבני אדם יותר מאשר מגן עליהם. מהאטמה גנדי, מנהיגה הפוליטי והרוחני של תנועת העצמאות ההודית הבלתי אלימה, הזהיר שאם יתעוררו חשדות לגבי אחד מהמניעים של אדם, אז כל מעשיו עלולים להיות נגועים בחוסר האמון ובחוסר הוודאות הללו.
בארצות הברית, בתי המשפט משתמשים במונח "חשד סביר" בהקשר לזכותה של המשטרה לעצור אנשים ברחוב.
ראו גם

קנוניה
ספק
חשוד
חשד (הלכה)
הפרעת אישיות פרנואידית
הערות שוליים

↑  "Archived copy". אורכב מ-המקור ב-2008-12-17. נבדק ב-2008-10-23. {{cite web}}:  (עזרה)
"ביקור המגפה במילאנו" (F. Jenewein, 1899), ציור של אדם נסקל בחשד להפצת המגפה
הוואי

ערך זה עוסק במדינה בארצות הברית. אם התכוונתם לפירושים אחרים, ראו .
מיקום הוואי באוקיינוס השקט
ציור של ילדה מהוואי
הוואי (באנגלית: Hawaii; בהוואית: Hawai'i; תעתיק: הָוַיְאִי ‏האזנהקובץ:En-us-Hawaii.ogg‏Ⓘ‏) היא קבוצת איים באוקיינוס השקט המהווה את המדינה ה-50 בארצות הברית. זוהי המדינה הדרומית ביותר בה והיא שוכנת במרחק של כ-4,000 קילומטרים מהחוף המערבי של ארצות הברית.
בשנת 2024 חיו בהוואי כ - 1.4 מיליון איש. העיר הגדולה ביותר במדינה היא עיר הבירה, הונולולו.
כמדינה בארצות הברית, יש להוואי כמה מאפיינים ייחודיים. היא המדינה האחרונה שנוספה לאיחוד. בדומה לאלסקה, היא נמצאת מחוץ לרצף היבשתי של ארצות הברית. היא המדינה הדרומית ביותר של ארצות הברית, והיחידה שנמצאת כולה באקלים טרופי. הוואי נחשבת לאזור מועדף לגלישת גלים.
מבחינה אתנית, הוואי היא המדינה היחידה בארצות הברית שאין בה רוב לבן, ויש בה השיעור היחסי הגבוה ביותר של אזרחים ממוצא אסיאתי מקרב מדינות ארצות הברית. הוואי היא גם הבירה העולמית של בעלי חיים בסכנת הכחדה, והמדינה היחידה בארצות הברית המייצרת קפה בכמות תעשייתית.
שטחה של הוואי נמצא בגידול מתמיד, עקב הרי הגעש הפעילים, הנמצאים בקרקעית הים של הונולולו בירתה. לאחר כל התפרצות לבה רותחת, מתקשה הלבה במהירות על ידי מי הים, והופכת לאדמת בזלת עשירה המתחברת לאדמה, ואיים געשיים קטנים בים הסמוך לחוף.
אטימולוגיה

מקור השם הוואי "Hawaii" כנראה מבוסס על שפת ילידי הוואי למילה "מולדת" (Owhyhee).